Степанова, Мария Александровна
Степанова Мария Александровна (йина 1979 шеран 23 февралехь, Шпаковски, Ставрополан мохк) — российн профессионалан баскетболхо, центровой. Масийттаза чемпион а, совгӀатхо а дуккха а дуьненайукъара къийсамийн Российн къоман гулйина командин йукъахь. Российн спортан хьакъ долу говзанча. Слэм-данк йеш болчу баскетболхойх дукха боцучарех цхьаъ.

Биографи 
Степанова Мария Александровна йина 1979 шеран 23 февралехь РСФСР Ставрополан мехкара Шпаковски йуьртахь . Баскетболех ловза иза йолайелира Ленинградехь. Цуьнца цхьаьна гӀарайаьллачу тренеран Тржескал Кира Александровнин куьйга кӀелахь баскетболех ловза Ӏемира Абросимова Светлана, Корстин Илона, кхин а гӀарабевлла российн баскетболхой.

1994 шарахь Степанова Мариян хьалхара профессионалан клуб хилира ТулгӀе (Волна) Петарбух. Цул тӀаьхьа иза ловза йолайелира Петарбухан Форс-Мажор йукъахь. 1996 шарахь Степанова Мариян дебют хилира 1996 шеран Олимпийн ловзаршкахь Атлантехь, уьш чекхдевлча иза дехьйелира Москохан ЦСКА йукъа.

1998 шарахь цуо ша WNBA драфте хӀоттийра, цигахь иза хьалхарчу раундехь бархӀолгӀачу лоьмарца хаьржира «Финикс Меркури» командо. 1999 - 2002 шерашкахь Степанова Мария левзира европин зударийн баскетболан командашкахь.

КӀант винчул тӀаьхьа Степанова Мария ловза йолайелира Самарера ВБМ-СГАУ йукъахь, цуо 2006 шарахь цӀе хийцира ЦСКА Москох аьлла.

Корстин Илонас а, Степанова Марияс а дакъалецира 2008 шеран 4 апрелехь Москох гӀалин № 13 йолчу Н. Ф. Филатовн цӀарахчу берийн  дарбанан цӀенна гӀоьнна диканаш даран матчехь. 2008 шеран августехь Российн гулйина командин йукъахь дакъалецира Пекинерачу Олимпиадехь, цигахь Степанова Мариян хетарехь борзанан мидал — хьакъ долу совгӀат ду.

Пекинера олимпиада чекхйаьллачул тӀаьхьа Степанова Мария кхин дӀа левзира ЦСКА Москох йукъахь. 2008 шеран 3 ноябрехь дехьайелира УГМК Екатеринбург йукъа. 2009—2010 шарахь дуьйна командин капитан йу.

2012 шеран Евролигин бархӀаннан финалехь Спарта энд К командин дуьхьала ловзуш лазор бахьнехь, , Степанова Марияс дакъа ца лецира Олимпийн ловзаршкахь 2012.

2015 шеран 1 майхь УГМК директоро кхайкхира, Марияс ловзаран карьера чекхйаьккхина аьлла.

Шен 
Степанова Марияс чекйаьккхина Петарбухан физикин оьздангаллин П. Ф. Лесгафтан цӀарах академи. Йеха  Ленинградан областера Тосно гӀалахь. Марехь йу ватерполан кевнахочуьнгахь Зубов Денисегахь (карьера чекхйаьккхина). Мариян шиъ кӀант ву, Николай (вина 2003 шарахь) а, Макар (вина 2016 шарахь) а. Степановин локхалла — 202 см, йозалла — 85 кг.

СовгӀаташ 
 Олимпийн ловзарийн борзанан совгӀатхо: 2004, 2008
 Европин чемпион: 2003, 2007, 2011
 дуьненан чемпионатан детин совгӀатхо: 1998 , 2006
 Европин чемпионатан детин совгӀатхо: 2001, 2005, 2009.
 Европин чемпионатан борзанан совгӀатхо: 1999.
 Российн чемпион: 1997, 2004, 2005, 2006, 2009, 2010, 2011, 2012, 2013, 2014, 2015
 Российн чемпионатан детин совгӀатхо: 1998, 2007, 2008.

Российн гулйина командехь ловзаран статистика 

Хьост: ФИБА сайтан архив

Билгалдахарш

Хьажоргаш 
 Профайл Степановой на сайте УГМК
 Досье Степановой на сайте www.sports.ru
 «Лесбиянки ко мне не пристают» 
 Степанова: пришло время рожать второго ребёнка
 Центровая УГМК и сборной России Мария Степанова: Первую тысячу баксов «попилили» подруги
 Степанова: вряд ли буду играть до 40 
 Мария Степанова: «Впервые забила сверху в 15 лет»

Российн баскетболхой
2004 шеран аьхкенан Олимпийн ловзарийн борзанан совгӀатхой
2008 шеран аьхкенан Олимпийн ловзарийн борзанан совгӀатхой
Баскетболисташ 1996 шеран аьхкенан Олимпийн ловзаршкахь
Баскетболхой 2000 шеран аьхкенан Олимпийн ловзаршкахь
Баскетболисташ 2004 шеран аьхкенан Олимпийн ловзаршкахь
Баскетболхой 2008 шеран аьхкенан Олимпийн ловзаршкахь
Баскетболан Европин чемпионаш
Баскетболан Российн гулйина командин ловзархой
ЗБК ЦСКА Москохан ловзархой
«Финикс Меркури» ловзархой
ЗБК «Брно» ловзархой
ЗБК «Печ» ловзархой
БК УГМК ловзархой
Петарбухан пачхьалкхан физикин оьздангаллин П. Ф. Лесгафтан цӀарах университет чекхйаьккхинарш